
                                           =คู่ฉบับ=
ประกาศองค์การบริหารส่วนตำบลบึงทวาย
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง
....................................
ด้วย  องค์การบริหารส่วนตำบลบึงทวาย  อำเภอเต่างอย  จังหวัดสกลนคร  มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง  ประจำปีงบประมาณ  พ.ศ.2562   จำนวน  3  ตำแหน่ง
อาศัยอำนาจตามความในมาตรา  15  และมาตรา  25  แห่งพระราชบัญญัติบริหารงานบุคคล
ส่วนท้องถิ่น  พ.ศ.2542  ประกอบกับข้อ  18  และข้อ  19  ของประกาศคณะกรรมการพนักงานส่วนตำบลจังหวัดสกลนคร  เรื่อง  มาตรฐานทั่วไปเกี่ยวกับพนักงานจ้าง   ลงวันที่  6  สิงหาคม  2547  จึงประกาศ        รับสมัครบุคคลเพื่อสรรหาและเลือกสรรเป็นพนักงานจ้าง  ดังนี้ 
1. ตำแหน่งที่รับสมัคร
-  พนักงานจ้างตามภารกิจ  (ผู้มีคุณวุฒิ)  สังกัด  สำนักปลัด  อบต.

(1)  ผู้ช่วยเจ้าพนักงานป้องกันและบรรเทาสาธารณภัย  
         จำนวน  1  อัตรา



     -  พนักงานจ้างทั่วไป  สังกัด  สำนักปลัด อบต.




(1)  คนงานทั่วไป  




         จำนวน  1  อัตรา


     
(2)  คนงานประจำเครื่องเจาะน้ำบาดาล  


          จำนวน  1 อัตรา


2.  คุณสมบัติทั่วไปและคุณสมบัติเฉพาะตำแหน่งของผู้สมัคร


2.1  คุณสมบัติทั่วไป


ผู้ซึ่งจะได้รับการจ้างเป็นพนักงานจ้าง  ต้องมีคุณสมบัติและไม่มีลักษณะต้องห้ามตามข้อ 4  ของประกาศคณะกรรมการพนักงานเทศบาลจังหวัดสกลนคร  เรื่อง  มาตรฐานทั่วไปเกี่ยวกับพนักงานจ้าง       ลงวันที่  16  กรกฎาคม  2547

(1)  มีสัญชาติไทย


(2)  มีอายุไม่ต่ำกว่า  18 ปี  และไม่เกิน  60  ปี


(3)  ไม่เป็นบุคคลล้มละลาย


(4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานเทศบาล  



4.1  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



4.2  วัณโรคในระยะอันตราย



4.3  โรคเท้าช้างในระยะที่ปรากฏอาการเป็นที่รังเกียจแก่สังคม



4.4  โรคติดยาเสพติดให้โทษ



4.5  โรคพิษสุราเรื้อรัง


(5)  ไม่เป็นผู้ดำรงตำแหน่งทางการเมือง   กรรมการพรรคการเมือง   หรือเจ้าหน้าที่ ในพรรคการเมือง

(6)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น


(7)  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(8)  ไม่เป็นผู้เคยถูกลงโทษให้ออก  ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ


(9)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น


ทั้งนี้  ผู้ที่ผ่านการสรรหาและเลือกสรร  ในวันที่ทำสัญญาจ้างจะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่น ของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
           2.2   คุณสมบัติเฉพาะสำหรับตำแหน่ง



คุณสมบัติเฉพาะสำหรับตำแหน่งของพนักงานจ้าง  ตามเอกสารแนบท้ายประกาศนี้  (ภาคผนวก  ก)
3.  กำหนดวัน  เวลา  สถานที่รับสมัคร
    ให้ผู้ประสงค์จะสมัคร  ขอรับใบสมัครและยื่นใบสมัครพร้อมหลักฐานด้วยตนเองได้ที่ที่ทำการองค์การบริหารส่วนตำบลบึงทวาย  ระหว่างวันที่  18  -  27  กุมภาพันธ์  2562  ในวันและเวลาราชการ         โดยสอบถามรายละเอียดได้ที่สำนักปลัดองค์การบริหารส่วนตำบลบึงทวาย  โทรศัพท์  0  4297  3288  

4.  เอกสารและหลักฐานที่ใช้ในการสมัคร



      ผู้ประสงค์จะสมัคร  ให้ยื่นใบสมัครด้วยตนเองต่อเจ้าหน้าที่รับสมัคร  พร้อมทั้งเอกสารฉบับจริงและสำเนาเอกสารที่รับรองสำเนาถูกต้อง  อย่างละ  1  ชุด  ดังต่อไปนี้
                            4.1  สำเนาวุฒิการศึกษา  หรือหนังสือรับรอง และระเบียนแสดงผลการเรียน  

   4.2  สำเนาทะเบียนบ้าน และ สำเนาบัตรประชาชน

   4.3  รูปถ่ายหน้าตรง  ไม่สวมหมวกและไม่ใส่แว่นตาดำ  ขนาด  1  นิ้ว  จำนวน  3  รูป
                                   (ถ่ายครั้งเดียวกันไม่เกิน  6  เดือน)


   4.4  ใบรับรองแพทย์ที่แสดงว่าไม่เป็นโรคต้องห้ามตามที่กำหนด  (แพทย์ออกให้ไม่เกิน             
                                   1  เดือน)

   4.๕  หลักฐานอื่น ๆ เช่น หลักฐานการเปลี่ยนชื่อตัว  ชื่อสกุล  คำนำหน้านาม  ทะเบียน
                                   สมรส ทะเบียนหย่า  ใบทหารกองเกิน  (สด.9)  (ถ้ามี)


ทั้งนี้ สำเนาหลักฐานทุกฉบับ ให้ผู้สมัครสอบเขียนรับรองว่า “สำเนาถูกต้อง” และลงชื่อผู้สมัครสอบกำกับไว้ด้วย
                   5.  เงื่อนไขในการสมัครเข้ารับการสรรหาและเลือกสรร  ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งที่สมัครเข้ารับการสรรหาและเลือกสรรตรงตามที่ประกาศรับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลบึงทวาย  โดยต้องกรอกรายละเอียดในใบสมัครพร้อมยื่นเอกสารหลักฐานตามวัน  เวลา  และสถานที่  ที่กำหนด  กรณียื่นไม่ครบถ้วนจะถูกตัดสิทธิในการเป็นผู้สมัครเข้ารับการสรรหาและเลือกสรร  และหากมีกรณีปลอมแปลงเอกสารที่ใช้ในการสมัครจะถูกดำเนินคดีตามกฎหมาย  

องค์การบริหารส่วนตำบลบึงทวาย  ไม่รับสมัครพระภิกษุหรือสามเณร  ตามหนังสือสำนักงาน  ก.พ. ที่  นร ๐๙๐๔/ว ๙ ลงวันที่  ๑๗  พฤศจิกายน ๒๕๑๐  หนังสือสำนักงาน ก.ท. ด่วนมาก ที่  มท ๐๓๑๑/ว ๕๖๒๖  ลงวันที่  ๒๓  มกราคม  ๒๕๒๑  และความในข้อ  ๕  ขอคำสั่งเถรสมาคม  ลงวันที่  ๒๑  กันยายน  ๒๕๒๑  หากสมัครแล้วบวชเป็นพระภิกษุหรือสามเณรในภายหลังระหว่างดำเนินการสรรหาและเลือกสรรก็จะไม่อนุญาตให้เข้ารับการสรรหาและเลือกสรร  หากยังครองสมณเพศอยู่ในวันที่ดำเนินการสรรหาและเลือกสรร
          6.  ค่าธรรมเนียมการสมัคร
                            ผู้สมัครต้องเสียค่าธรรมเนียมการสมัคร  จำนวน  100  บาท  (สงวนสิทธิ์การจ่ายคืน       ไม่ว่ากรณีใดทั้งสิ้น)
7.  ประกาศรายชื่อผู้มีสิทธิเข้ารับการสรรหาและเลือกสรร
              ประกาศรายชื่อผู้มีสิทธิเข้ารับการสรรหาและเลือกสรร  ในวันที่  1 มีนาคม 2562              ณ ที่ทำการองค์การบริหารส่วนตำบลบึงทวาย  อำเภอเต่างอย  จังหวัดสกลนคร  หรือตรวจสอบได้ที่  www.bungtawai.go.th

8.  หลักเกณฑ์และวิธีการสรรหาและเลือกสรร



ผู้สมัครต้องได้รับการประเมินความรู้ความสามารถ  ทักษะ  และสมรรถนะด้วยวิธีการประเมินสมรรถนะ  ตามหลักเกณฑ์และวิธีการเลือกสรรที่คณะกรรมการกำหนด  ตามรายละเอียดแนบท้ายประกาศนี้  (ผนวก  ข)  


9.  กำหนดวันสรรหาและเลือกสรร



กำหนดประเมินภาคความรู้ความสามารถทั่วไป  ภาคความรู้ความสามารถเฉพาะตำแหน่ง  และภาคความเหมาะสมกับตำแหน่ง  ดังนี้  



ประเมินภาคความรู้ความสามารถทั่วไป  ในวันที่  6  มีนาคม  2562                       เวลา  09.30  น.  -  11.30  น.  ณ  ที่ทำการองค์การบริหารส่วนตำบลบึงทวาย  



ประเมินภาคความรู้ความสามารถเฉพาะตำแหน่ง  ในวันที่  6  มีนาคม  2562           เวลา  13.30  น.  -  15.30  น.  ณ  ที่ทำการองค์การบริหารส่วนตำบลบึงทวาย  



ประเมินภาคความรู้ความเหมาะสมกับตำแหน่ง  ในวันที่  12  มีนาคม   2562         เวลา  08.30  เป็นต้นไป  ณ  ที่ทำการองค์การบริหารส่วนตำบลบึงทวาย  



(โดยผู้มีสิทธิประเมินภาคความเหมาะสมกับตำแหน่ง  จะต้องเป็นผ่านเกณฑ์การประเมินความรู้ความสามารถทั่วไป  และภาคความรู้ความสามารถเฉพาะตำแหน่ง  ภาคละไม่ต่ำกว่าร้อยละ  60)


10.  เกณฑ์การตัดสิน

     ผู้ที่จะถือว่าเป็นผู้ผ่านการเลือกสรรจะต้องเป็นผู้ที่ได้คะแนนในการประเมินสมรรถนะ       ในแต่ละภาค  ไม่ต่ำกว่าร้อยละ  60              

                    11.  การประกาศรายชื่อผู้ได้รับการสรรหาและเลือกสรร


     จะประกาศรายชื่อผู้ได้รับการสรรหาและเลือกสรร  ภาคความรู้ความสามารถทั่วไป  (ภาค  ก)  และภาคความรู้ความสามารถเฉพาะตำแหน่ง  (ภาค  ข)  ในวันที่  8  มีนาคม  2562               

จะประกาศรายชื่อผู้ได้รับการสรรหาและเลือกสรร  ภาคความเหมาะสมกับตำแหน่ง  (ภาค  ค)  ในวันที่  18  มีนาคม  2562  โดยปิดประกาศไว้  ณ  ที่ทำการองค์การบริหารส่วนตำบลบึงทวาย  หรือติดต่อสอบถามได้ที่  สำนักปลัดองค์การบริหารส่วนตำบลบึงทวาย  โทรศัพท์  0  4297  3288  หรือ  www.bungtawai.go.th

         12. การขึ้นบัญชีรายชื่อผู้ผ่านการสรรหาและเลือกสรร

    12.1  การขึ้นบัญชีรายชื่อผู้ผ่านการเลือกสรร  จะเรียงลำดับที่จากผู้ผ่านการสรรหา
และเลือกสรรที่ได้คะแนนสูงสุดลงมาตามลำดับ  ในกรณีที่มีผู้ที่สอบได้คะแนนเท่ากันจะพิจารณาให้ผู้ที่คะแนนสัมภาษณ์มากกว่าอยู่ในระดับที่สูงกว่าถ้าได้คะแนนสอบสัมภาษณ์เท่ากันให้ผู้ที่ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในระดับสูงกว่าถ้ายังได้เท่ากันก็ให้ผู้ได้รับเลขประจำตัวสอบก่อนเป็นผู้อยู่ในลำดับสูงกว่า


12.2  บัญชีรายชื่อผู้ผ่านการเลือกสรร  กำหนดให้บัญชีมีอายุใช้ได้ไม่เกิน  1  ปี         นับจากวันประกาศรายชื่อผู้ผ่านการสรรหาและเลือกสรร  ทั้งนี้  หากองค์การบริหารส่วนตำบลบึงทวาย  มีการสรรหาและเลือกสรรในตำแหน่งเดียวกันอีก  และได้ขึ้นบัญชีผู้ผ่านการเลือกสรรครั้งใหม่  ถือว่ายกเลิกบัญชีผู้ผ่านการเลือกสรรครั้งก่อนในตำแหน่งเดียวกัน  
       
12.3  ผู้ที่ได้ขึ้นบัญชีผู้สอบคัดเลือกได้  ถ้ากรณีอย่างใดอย่างหนึ่ง  ดังต่อไปนี้ให้เป็นอัน
ยกเลิกการขึ้นบัญชีผู้นั้นไว้  ในบัญชีผู้สอบคัดเลือกได้
(1)  ผู้นั้นได้ขอสละสิทธิ์รับการบรรจุและแต่งตั้งในตำแหน่งที่สอบได้

    (2)  ผู้นั้นไม่มารายงานตัวภายในเวลาที่องค์การบริหารส่วนตำบลบึงทวายกำหนด  
เว้นแต่มีเหตุจำเป็น  และได้มีหนังสือส่งทางไปรษณีย์ลงทะเบียนแจ้งให้ทราบล่วงหน้าไม่น้อยกว่า  10  วัน            นับแต่วันที่ที่ทำการไปรษณีย์รับลงทะเบียน
    (3)  ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะแต่งตั้งในตำแหน่งที่
สอบได้

ผู้ผ่านการสรรหาและเลือกสรร  จะได้รับการจัดจ้างเป็นพนักงานจ้าง  สังกัดองค์การบริหารส่วนตำบลบึงทวาย   ตามลำดับที่ในบัญชีผู้ผ่านการเลือกสรรตามตำแหน่งว่าง  และตามความจำเป็นขององค์การบริหารส่วนตำบลบึงทวาย

13.  การบรรจุและแต่งตั้ง



ในการจ้างพนักงานจ้างตามภารกิจ  จะต้องได้รับความเห็นชอบจากคณะกรรมการพนักงานส่วนตำบลจังหวัดสกลนครก่อน  จึงจะทำสัญญาจ้างได้  โดยกำหนดระยะเวลาการจ้างพนักงานจ้าง  ดังนี้  
พนักงานตามภารกิจ  
มีสัญญาจ้างไม่เกินคราวละ  4  ปี  
พนักงานจ้างทั่วไป 
มีสัญญาจ้างไม่เกินคราวละ  1  ปี  



อนึ่ง  ในการสมัครครั้งนี้หากปรากฏข้อเท็จจริงภายหลังว่า  ผู้สมัครรายใดมี               คุณสมบัติไม่ครบถ้วน  หรือไม่ถูกต้องตรงตามประกาศรับสมัครองค์การบริหารส่วนตำบลบึงทวาย  จะถือว่า          เป็นผู้ขาดคุณสมบัติในการสมัคร  และไม่มีสิทธิได้รับการบรรจุแต่งตั้งให้ดำรงตำแหน่งพนักงานจ้าง


จึงประกาศให้ทราบโดยทั่วกัน




ประกาศ  ณ   วันที่   ๑๑   กุมภาพันธ์  พ.ศ.  2562





     (ลงชื่อ)     วงศ์สง่า  ดาทุมทา
                              (นายวงศ์สง่า  ดาทุมทา)
                              นายกองค์การบริหารส่วนตำบลบึงทวาย
ภาคผนวก  ก
แนบท้ายประกาศองค์การบริหารส่วนตำบลบึงทวาย
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 
  ลงวันที่   ๑๑   กุมภาพันธ์  2562
*********************
ชื่อตำแหน่ง 

ผู้ช่วยเจ้าพนักงานป้องกันและบรรเทาสาธารณภัย  
ตำแหน่งประเภท   
พนักงานจ้างตามภารกิจ  (ผู้มีคุณวุฒิ)
หน้าที่และความรับผิดชอบหลัก   
ปฏิบัติงานในฐานะผู้ปฏิบัติงานระดับต้น ซึ่งไม่จำเป็นต้องใช้ผู้สำเร็จการศึกษาระดับปริญญา 
ปฏิบัติงานเกี่ยวกับงานด้านการป้องกันและบรรเทาสาธารณภัย ภายใต้การกำกับ แนะนำ ตรวจสอบ และ ปฏิบัติงานอื่นตามที่ได้รับมอบหมาย  
โดยมีลักษณะงานที่ปฏิบัติในด้านต่าง ๆ  ดังนี้ 
1. ด้านการปฏิบัติการ 
1.1 ปฏิบัติงานด้านการป้องกันระวังและบรรเทาสาธารณภัย ตรวจตรา รับแจ้งเหตุ เช่น 
อัคคีภัย อุทกภัย วาตภัย และภัยพิบัติต่าง ๆ เป็นต้น เพื่อให้เกิดความปลอดภัย และบรรเทาความเสียหาย ในด้านชีวิตและทรัพย์สินของประชาชน 
1.2  เฝ้าระวัง ตรวจตรา และฝึกซ้อมการรับมือกับเหตุร้ายในรูปแบบต่าง ๆ  เพื่อดำเนินการ
ป้องกันเชิงรุกก่อนเกิดเหตุการณ์ 
1.3  จัดตรียม ดูแล บำรุงรักษาเครื่องมืออุปกรณ์ ตลอดจนยานพาหนะต่าง ๆ ให้อยู่ใน สภาพ
พร้อมใช้ในการปฏิบัติงานอยู่เสมอ เพื่อให้เกิดความพร้อมในการปฏิบัติงานได้ทันท่วงทีและให้การดำเนินการเป็นไปอย่างมีประสิทธิภาพ 
1.4  รวบรวม จัดทำข้อมูลที่เป็นประโยชน์ต่อการปฏิบัติงาน เช่น สำรวจแหล่งน้ำ เส้นทาง
จราจร แหล่งชุมชนต่าง ๆ บริเวณหรือพื้นที่ที่เสี่ยงต่อการเกิดภัย เป็นต้น เพื่อจัดทำแผนป้องกันรับ สถานการณ์ และเพื่อให้การปฏิบัติงานเป็นไปอย่างสะดวกและทันต่อเหตุการณ์ 
1.5  จัดทำรายงาน บันทึก และสถิติข้อมูลต่าง ๆ ในงานป้องกันบรรเทาสาธารณภัยเพื่อรายงาน
ผู้บังคับบัญชา 
1.6  ศึกษา และติดตามเทคโนโลยีองค์ความรู้ใหม่ ๆ กฎหมาย และระเบียบต่าง ๆ  ที่เกี่ยวข้อง
กับงานป้องกันและบรรเทาสาธารณภัย เพื่อนำมาประยุกต์ใช้ในการปฏิบัติงานได้อย่างมี ประสิทธิภาพสูงสุด 
1.7  ปฏิบัติงาน และสนับสนุนงานอื่น ๆ ตามที่ได้รับมอบหมาย เพื่อสนับสนุนให้องค์กร ปกครอง
ส่วนท้องถิ่นที่สังกัดบรรลุภารกิจที่กำหนดไว้ 
2. ด้านการบริการ 
2.1 ให้คำปรึกษาแนะนำในการปฏิบัติงานแก่เจ้าหน้าที่ระดับรองลงมา เพื่อให้ เจ้าหน้าที่มี
ความรู้ความเข้าใจและสามารถปฏิบัติงานได้อย่างรวดเร็วและถูกต้อง 
2.2 เผยแพร่ ประชาสัมพันธ์ข้อมูลข่าวสาร ถ่ายทอดความรู้ความเข้าใจด้านป้องกัน และ
บรรเทาสาธารณภัยและช่วยเหลือผู้ประสบภัยให้แก่หน่วยงานราชการ หรือเอกชน และประชาชนทั่วไป เพื่อให้เกิดความรู้ความเข้าใจที่ถูกต้อง และสามารถแก้ไขสถานการณ์เบื้อต้นได้ด้วยตนเอง 
2.3 ประสานงานกับหน่วยงานหรือส่วนราชการต่างๆ ที่เกี่ยวข้องเพื่ออำนวยความ สะดวกใน
การปฏิบัติงานและก่อให้เกิดความเข้าใจอันดีระหว่างกัน 
2.4 ให้บริการรับแจ้งเหตุสาธารณภัย  เพื่อให้ความช่วยเหลือประชาชนได้อย่าง รวดเร็วทั่วถึง 
คุณสมบัติเฉพาะสำหรับตำแหน่ง   มีคุณวุฒิอย่างใดอย่างหนึ่งดังต่อไปนี้       
1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกัน                  
ในสาขาวิชาหรือทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น วิศวกรรมเครื่องกล  เทคนิควิศวกรรมโยธา  เทคนิควิศวกรรมไฟฟ้า  เทคนิคเครื่องเย็นและปรับอากาศ เทคโนโลยีอุตสาหกรรม หรือสาขาวิชาหรือทางอื่นที่ ก.จ., ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้   
2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน                  
ในสาขาวิชาหรือทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น วิศวกรรมเครื่องกล  เทคนิควิศวกรรมโยธา  เทคนิควิศวกรรมไฟฟ้า  เทคนิคเครื่องเย็นและปรับอากาศ เทคโนโลยีอุตสาหกรรม หรือสาขาวิชาหรือทางอื่นที่ ก.จ., ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้   
3. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้                  
ในสาขาวิชาหรือทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น วิศวกรรมเครื่องกล  เทคนิควิศวกรรมโยธา  เทคนิควิศวกรรมไฟฟ้า  เทคนิคเครื่องเย็นและปรับอากาศ เทคโนโลยีอุตสาหกรรม หรือสาขาวิชาหรือทางอื่นที่ ก.จ., ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้   
ระยะเวลาการจ้าง   
ระยะเวลาการจ้างไม่เกินคราวละ  4  ปี 
อัตราค่าตอบแทน   
                  
- วุฒิการศึกษาประกาศนียบัตรวิชาชีพ  (ปวช.)  หรือเทียบได้ในระดับเดียวกัน                อัตราค่าตอบแทนเดือนละ  9,400  บาท  
                    - วุฒิการศึกษาประกาศนียบัตรวิชาชีพเทคนิค (ปวท.) หรือเทียบได้ในระดับเดียวกัน                  อัตราค่าตอบแทนเดือนละ 10,840 บาท  

                   
- วุฒิการศึกษาประกาศนียบัตรวิชาชีพชั้นสูงหรือเทียบได้ไม่ต่ำกว่านี้  อัตราค่าตอบแทนเดือนละ  11,500  บาท  
สิทธิประโยชน์   

ตามประกาศมาตรฐานทั่วไปเกี่ยวกับพนักงานจ้าง
ภาคผนวก  ก
แนบท้ายประกาศองค์การบริหารส่วนตำบลบึงทวาย
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 

  ลงวันที่  ๑๑   กุมภาพันธ์  2562
*********************
ชื่อตำแหน่ง 

คนงานทั่วไป 
ตำแหน่งประเภท   
พนักงานจ้างทั่วไป
หน้าที่และความรับผิดชอบหลัก 

ปฏิบัติงานด้านการใช้แรงงาน  งานแม่บ้าน  งานล้างทำความสะอาดเครื่องครัว  ดูแลทรัพย์สิน
ขององค์การบริหารส่วนตำบล  ซึ่งรวมถึงวัสดุครุภัณฑ์และอุปกรณ์เครื่องใช้ทุกชนิดที่อยู่ภายในและภายนอกอาคารมิให้สูญหาย  รวมทั้งอำนวยความสะดวกในการปฏิบัติราชการ  การติดต่อบริการของประชาชน  เช่น   การเตรียมน้ำ เครื่องดื่ม  อาหารว่างสำหรับบริการ  หรืองานอื่นที่เกี่ยวข้อง  และงานอื่น ๆ ที่เกี่ยวข้องกับภารกิจและผู้บังคับบัญชามอบหมาย
คุณสมบัติเฉพาะสำหรับตำแหน่ง 

-  ได้รับวุฒิการศึกษาระดับประถมศึกษาปีที่  6  หรือมัธยมศึกษาปีที่  3  หรือประกาศนียบัตรวิชาชีพ  (ปวช.)  หรือเทียบเท่าได้ไม่ต่ำกว่านี้  หรือทางอื่นที่  ก.อบต.กำหนดว่าเป็นคุณสมบัติเฉพาะตำแหน่งนี้ได้


-  มีความสามารถเหมาะสมในการปฏิบัติงานในหน้าที่
ระยะเวลาการจ้าง   
ระยะเวลาการจ้างไม่เกินคราวละ  1  ปี 
อัตราค่าตอบแทน   
ได้รับค่าตอบแทนเดือนละ 9,000 บาท และค่าครองชีพชั่วคราวตามที่กฎหมายกำหนด
สิทธิประโยชน์   

ตามประกาศมาตรฐานทั่วไปเกี่ยวกับพนักงานจ้าง
ภาคผนวก  ก
แนบท้ายประกาศองค์การบริหารส่วนตำบลบึงทวาย

เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 

  ลงวันที่  ๑๑  กุมภาพันธ์  2562
*********************
ชื่อตำแหน่ง 

คนงานประจำเครื่องเจาะน้ำบาดาล
ตำแหน่งประเภท   
พนักงานจ้างทั่วไป
หน้าที่และความรับผิดชอบหลัก 

ปฏิบัติงานดูแลบำรุงรักษา  หรือซ่อมแซมเครื่องเจาะน้ำบาดาล  ให้พร้อมใช้งานของทางราชการ  
หรืองานอื่นที่เกี่ยวข้อง  และปฏิบัติงานตามที่ผู้บังคับบัญชามอบหมาย
คุณสมบัติเฉพาะสำหรับตำแหน่ง 

-  ได้รับวุฒิการศึกษาระดับประถมศึกษาปีที่  6  หรือมัธยมศึกษาปีที่  3  หรือประกาศนียบัตรวิชาชีพ  (ปวช.)  หรือเทียบเท่าได้ไม่ต่ำกว่านี้  หรือทางอื่นที่  ก.อบต.กำหนดว่าเป็นคุณสมบัติเฉพาะตำแหน่งนี้ได้

-  มีความสามารถเหมาะสมในการปฏิบัติงานในหน้าที่  
ระยะเวลาการจ้าง   
ระยะเวลาการจ้างไม่เกินคราวละ  1  ปี 
อัตราค่าตอบแทน   
ได้รับค่าตอบแทนเดือนละ 9,000 บาท และค่าครองชีพชั่วคราวตามที่กฎหมายกำหนด

สิทธิประโยชน์   

ตามประกาศมาตรฐานทั่วไปเกี่ยวกับพนักงานจ้าง
ภาคผนวก  ข
แนบท้ายประกาศองค์การบริหารส่วนตำบลบึงทวาย
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 

  ลงวันที่  ๑๑  กุมภาพันธ์  2562
*********************
หลักเกณฑ์และวิธีการเลือกสรร  ตำแหน่ง  ผู้ช่วยเจ้าพนักงานป้องกันและบรรเทาสาธารณภัย
	รายละเอียดการประเมินสมรรถนะ
	คะแนนเต็ม
	วิธีการประเมิน

	1. การประเมินภาคความรู้ความสามารถทั่วไป  

1.1   ความรู้ความสามารถทั่วไปทางคณิตศาสตร์
1.2   ความรู้ความสามารถทางภาษาไทย
1.3   วิเคราะห์การเมือง  เศรษฐกิจ  สังคม  นโยบายรัฐบาลและ
เหตุการณ์บ้านเมืองปัจจุบัน           
	100
	สอบข้อเขียน  (ปรนัย 100 ข้อ)

	2. การประเมินภาครู้ความสามารถเฉพาะตำแหน่ง   
           2.1  ระเบียบสำนักนายกรัฐมนตรีว่าด้วยงานสารบรรณ  พ.ศ.2526        และที่แก้ไขเพิ่มเติม
           2.2  พระราชบัญญัติระเบียบบริหารงานบุคคลส่วนท้องถิ่น  พ.ศ.2542  
และที่แก้ไขเพิ่มเติม
           2.3 รัฐธรรมนูญฉบับแห่งราชอาณาจักรไทย  พ.ศ.2560
2.4  พระราชบัญญัติสภาตำบลและองค์การบริหารส่วนตำบล  พ.ศ.2537   
และที่แก้ไขเพิ่มเติม
          2.5  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2542  และที่แก้ไขเพิ่มเติม
          2.6  พระราชบัญญัติข้อมูลข่าวสารของราชการ  พ.ศ.2540

          2.7  ความรู้เรื่องปรัชญาเศรษฐกิจพอเพียง
          2.8  พระราชบัญญัติป้องกันและบรรเทาสาธารณภัย  พ.ศ.2550
	100
	สอบข้อเขียน  (ปรนัย 100 ข้อ)

	3. การประเมินภาคความเหมาะสมกับตำแหน่ง  
3.1   บุคลิกภาพ  ท่วงที  วาจา  กิริยามารยาท  มนุษยสัมพันธ์
3.2   ความคิดริเริ่มสร้างสรรค์  ปฏิภาณไหวพริบ  ทัศนคติ  แรงจูงใจ
3.3   การทดสอบสมรรถนะทางด้านร่างกาย
	100
	สอบสัมภาษณ์

	รวม
	300
	


ภาคผนวก  ข
แนบท้ายประกาศองค์การบริหารส่วนตำบลบึงทวาย
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง 

  ลงวันที่   ๑๑  กุมภาพันธ์  2562
*********************
หลักเกณฑ์และวิธีการเลือกสรร  ตำแหน่ง  คนงานทั่วไป  และ  คนประจำเครื่องเจาะน้ำบาดาล  
	รายละเอียดการประเมินสมรรถนะ
	คะแนนเต็ม
	วิธีการประเมิน

	1. การประเมินภาคความรู้ความสามารถทั่วไป  

1.1   ความรู้ความสามารถทั่วไปทางคณิตศาสตร์
1.2   ความรู้ความสามารถทางภาษาไทย
           1.3  วิเคราะห์การเมือง  เศรษฐกิจ  สังคม  นโยบายรัฐบาลและ
เหตุการณ์บ้านเมืองปัจจุบัน           
	100
	สอบข้อเขียน  (ปรนัย 100 ข้อ)

	2. การประเมินภาครู้ความสามารถเฉพาะตำแหน่ง   
           2.1  ระเบียบสำนักนายกรัฐมนตรีว่าด้วยงานสารบรรณ  พ.ศ.2526        และที่แก้ไขเพิ่มเติม
           2.2  พระราชบัญญัติระเบียบบริหารงานบุคคลส่วนท้องถิ่น  พ.ศ.2542  
และที่แก้ไขเพิ่มเติม
           2.3 รัฐธรรมนูญฉบับแห่งราชอาณาจักรไทย  พ.ศ.2560
2.4  พระราชบัญญัติสภาตำบลและองค์การบริหารส่วนตำบล  พ.ศ.2537   
และที่แก้ไขเพิ่มเติม
          2.5  พระราชบัญญัติกำหนดแ
ผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2542  และที่แก้ไขเพิ่มเติม
          2.6  พระราชบัญญัติข้อมูลข่าวสารของราชการ  พ.ศ.2540

          2.7  ความรู้เรื่องปรัชญาเศรษฐกิจพอเพียง
          2.8  กฎหมายและระเบียบอื่น ๆ  ที่เกี่ยวข้องกับตำแหน่งหน้าที่
	100
	สอบข้อเขียน  (ปรนัย 100 ข้อ)

	3. การประเมินภาคความเหมาะสมกับตำแหน่ง  
3.1  บุคลิกภาพ  ท่วงที  วาจา  กิริยามารยาท  มนุษยสัมพันธ์
         3.2  ความคิดริเริ่มสร้างสรรค์  ปฏิภาณไหวพริบ  ทัศนคติ  แรงจูงใจ
         ๓.๓  การทดสอบสมรรถนะทางด้านร่างกาย
	100
	สอบสัมภาษณ์

	รวม
	300

